CELEX: 32008R0733
Language: el
Date: 2008-07-15 00:00:00
Title: Κανονισμός (ΕΚ) αριθ. 733/2008 του Συμβουλίου, της 15ης Ιουλίου 2008 , σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ (Κωδικοποιημένη έκδοση)

30.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 201/1
            
         
      ΚΑΝΟΝΙΣΜΌΣ (ΕΚ) αριθ. 733/2008 ΤΟΥ ΣΥΜΒΟΥΛΊΟΥ
   
   της 15ης Ιουλίου 2008
   σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ
   (Κωδικοποιημένη έκδοση)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
   την πρόταση της Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 737/90 του Συμβουλίου, της 22ας Μαρτίου 1990, σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ (1), έχει επανειλημμένα τροποποιηθεί (2) κατά τρόπο ουσιαστικό. Είναι, ως εκ τούτου σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.
            
         
               (2)
            
            
               Μετά το ατύχημα στον πυρηνικό σταθμό του Τσερνομπίλ στις 26 Απριλίου 1986, σημαντικές ποσότητες ραδιενεργών στοιχείων διέφυγαν στην ατμόσφαιρα.
            
         
               (3)
            
            
               Με την επιφύλαξη ενδεχόμενης προσφυγής, εφόσον παραστεί ανάγκη, στο μέλλον, στις διατάξεις του κανονισμού (Ευρατόμ) αριθ. 3954/87 του Συμβουλίου, της 22ας Δεκεμβρίου 1987, για τον καθορισμό των μεγίστων επιτρεπτών επιπέδων ραδιενέργειας στα τρόφιμα και τις ζωοτροφές λόγω πυρηνικού ατυχήματος ή σε περίπτωση εκτάκτου κινδύνου από ακτινοβολίες (3), η Κοινότητα θα πρέπει να μεριμνά, όσον αφορά τις συγκεκριμένες συνέπειες του ατυχήματος του Τσερνομπίλ, ώστε η εισαγωγή στην Κοινότητα γεωργικών και μεταποιημένων προϊόντων, τα οποία προορίζονται για ανθρώπινη διατροφή και έχουν τυχόν μολυνθεί, να γίνεται μόνο με κοινές διαδικασίες.
            
         
               (4)
            
            
               Επιβάλλεται οι κοινές αυτές διαδικασίες να διαφυλάττουν την υγεία των καταναλωτών, να διατηρούν την ενότητα της αγοράς, χωρίς να πλήττουν ανώφελα τις συναλλαγές μεταξύ της Κοινότητας και των τρίτων χωρών, και να αποτρέπουν τις εκτροπές του εμπορίου.
            
         
               (5)
            
            
               Για την τήρηση αυτών των ανωτάτων ορίων, πρέπει να εξακολουθήσουν να διενεργούνται κατάλληλοι έλεγχοι, συνοδευόμενοι από τη δυνατότητα απαγόρευσης των εισαγωγών σε περίπτωση μη τήρησής τους.
            
         
               (6)
            
            
               Η ραδιενεργός μόλυνση σε πολλά γεωργικά προϊόντα μειώθηκε και θα πρέπει να μειώνεται, φθάνοντας στα προ του ατυχήματος του Τσερνομπίλ υφιστάμενα επίπεδα. Επομένως, θα πρέπει να θεσπισθεί διαδικασία που θα επιτρέπει να αποκλείονται τα προϊόντα αυτά από το πεδίο εφαρμογής του παρόντος κανονισμού.
            
         
               (7)
            
            
               Επειδή ο παρών κανονισμός αφορά το σύνολο των γεωργικών και μεταποιημένων γεωργικών προϊόντων που προορίζονται για ανθρώπινη διατροφή, δεν ενδείκνυται εν προκειμένω η εφαρμογή της διαδικασίας του άρθρου 14 της οδηγίας 2004/68/ΕΚ του Συμβουλίου, της 26ης Απριλίου 2004, σχετικά με τον καθορισμό κανόνων υγειονομικού ελέγχου για την εισαγωγή στην Κοινότητα και τη διαμετακόμιση μέσω αυτής ορισμένων ζώντων οπληφόρων ζώων (4).
            
         
               (8)
            
            
               Τα απαιτούμενα μέτρα για την εφαρμογή του παρόντος κανονισμού θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (5),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Με εξαίρεση τα ακατάλληλα για ανθρώπινη κατανάλωση προϊόντα που απαριθμούνται στο παράρτημα Ι και τα προϊόντα τα οποία ενδεχομένως να αποκλειστούν από το πεδίο εφαρμογής του παρόντος κανονισμού σύμφωνα με τη διαδικασία που αναφέρεται στο άρθρο 5 παράγραφος 2, ο παρών κανονισμός εφαρμόζεται στα προϊόντα καταγωγής τρίτων χωρών που αναφέρονται:
   
               α)
            
            
               στο παράρτημα Ι της συνθήκης·
            
         
               β)
            
            
               στον κανονισμό (ΕΚ) αριθ. 1667/2006 του Συμβουλίου, της 7ης Νοεμβρίου 2006, περί της γλυκόζης και της λακτόζης (6)·
            
         
               γ)
            
            
               στον κανονισμό (ΕΟΚ) αριθ. 2783/75 του Συμβουλίου, της 29ης Οκτωβρίου 1975, περί κοινού συστήματος εμπορίας για την ωοαλβουμίνη και τη γαλακτοαλβουμίνη (7)·
            
         
               δ)
            
            
               στον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (8).
            
         Άρθρο 2
   1.   Υπό την επιφύλαξη άλλων ισχυουσών διατάξεων, η θέση σε ελεύθερη κυκλοφορία των προϊόντων που αναφέρονται στο άρθρο 1 υπόκειται στην προϋπόθεση τήρησης των ανωτάτων ορίων που καθορίζονται στην παράγραφο 2 του παρόντος άρθρου.
   2.   Η συσσωρευμένη μέγιστη ραδιενέργεια καισίου 134 και 137 είναι (9):
   
               α)
            
            
               τα 370 Bq/kg για το γάλα και τα γαλακτοκομικά προϊόντα που απαριθμούνται στο παράρτημα ΙΙ, καθώς και για τα τρόφιμα που προορίζονται για την ειδική διατροφή των βρεφών κατά τους πρώτους τέσσερις έως έξι μήνες της ζωής τους και τα οποία καλύπτουν από μόνα τους τις ανάγκες διατροφής των προσώπων αυτής της κατηγορίας και προσφέρονται στη λιανική πώληση σε συσκευασίες που αναγνωρίζονται εύκολα και φέρουν την ένδειξη «παρασκευάσματα για βρέφη»·
            
         
               β)
            
            
               τα 600 Bq/kg για όλα τα άλλα σχετικά προϊόντα.
            
         Άρθρο 3
   1.   Τα κράτη μέλη ελέγχουν την τήρηση των ανωτάτων επιτρεπομένων ορίων που καθορίζονται στο άρθρο 2 παράγραφος 2 για τα προϊόντα που αναφέρονται στο άρθρο 1, λαμβάνοντας υπόψη τον βαθμό μόλυνσης της χώρας καταγωγής.
   Οι έλεγχοι μπορούν επίσης να προβλέπουν την προσκόμιση πιστοποιητικών εξαγωγής.
   Ανάλογα με τα αποτελέσματα των ελέγχων, τα κράτη μέλη λαμβάνουν όλα τα απαραίτητα μέτρα για την εφαρμογή του άρθρου 2 παράγραφος 1, συμπεριλαμβανομένης της απαγόρευσης της θέσης σε ελεύθερη κυκλοφορία για κάθε περίπτωση ξεχωριστά ή γενικά για ένα συγκεκριμένο προϊόν.
   2.   Κάθε κράτος μέλος ανακοινώνει στην Επιτροπή όλες τις πληροφορίες σχετικά με την εφαρμογή του παρόντος κανονισμού, και ιδίως τις περιπτώσεις μη τήρησης των ανωτάτων επιτρεπομένων ορίων.
   Η Επιτροπή διαβιβάζει αυτές τις πληροφορίες στα άλλα κράτη μέλη.
   3.   Όταν διαπιστώνονται περιπτώσεις μη τήρησης των ανωτάτων επιτρεπομένων ορίων, μπορούν να λαμβάνονται τα αναγκαία μέτρα, σύμφωνα με τη διαδικασία που αναφέρεται στο άρθρο 5 παράγραφος 2.
   Τα μέτρα αυτά μπορούν να συνίστανται ακόμα και στην απαγόρευση εισαγωγής προϊόντων καταγωγής της συγκεκριμένης τρίτης χώρας.
   Άρθρο 4
   Οι λεπτομέρειες εφαρμογής του παρόντος κανονισμού καθώς και οι ενδεχόμενες τροποποιήσεις του καταλόγου των προϊόντων που απαριθμούνται στο παράρτημα Ι και των προϊόντων που αποκλείονται από τον παρόντα κανονισμό, θεσπίζονται σύμφωνα με τη διαδικασία που αναφέρεται στο άρθρο 5 παράγραφος 2.
   Άρθρο 5
   1.   Η Επιτροπή επικουρείται από επιτροπή.
   2.   Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ.
   Η περίοδος που προβλέπεται στο άρθρο 5 παράγραφος 6 της απόφασης 1999/468/ΕΚ ορίζεται σε ένα μήνα.
   Άρθρο 6
   Ο κανονισμός (ΕΟΚ) αριθ. 737/90, όπως τροποποιήθηκε με τους κανονισμούς που απαριθμούνται στο παράρτημα ΙΙΙ, καταργείται.
   Οι αναφορές στον καταργούμενο κανονισμό θεωρούνται ότι γίνονται στον παρόντα κανονισμό και διαβάζονται σύμφωνα με τον πίνακα αντιστοιχίας που εμφαίνεται στο παράρτημα IV.
   Άρθρο 7
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Λήγει:
   
               α)
            
            
               στις 31 Μαρτίου 2010, εκτός εάν το Συμβούλιο αποφασίσει άλλως πριν από την ημερομηνία αυτή, ιδίως εάν ο κατάλογος των εξαιρουμένων προϊόντων που αναφέρεται στο άρθρο 4 καλύπτει όλα τα κατάλληλα για ανθρώπινη κατανάλωση προϊόντα στα οποία εφαρμόζεται ο παρών κανονισμός·
            
         
               β)
            
            
               όταν αρχίσει να ισχύει ο κανονισμός της Επιτροπής που αναφέρεται στο άρθρο 2 παράγραφος 1 του κανονισμού (Ευρατόμ) αριθ. 3954/87, εάν αυτό συμβεί πριν από τις 31 Μαρτίου 2010.
            
         
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Ιουλίου 2008.
      
         
            Για το Συμβούλιο
         
         
            Ο Πρόεδρος
         
         M. BARNIER
         
      
   
   
      (1)  ΕΕ L 82 της 29.3.1990, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  Βλέπε παράρτημα ΙΙΙ.
   
      (3)  ΕΕ L 371 της 30.12.1987, σ. 11. Κανονισμός όπως τροποποιήθηκε τελευταία με τον κανονισμό (Ευρατόμ) αριθ. 2218/89 (ΕΕ L 211 της 22.7.1989, σ. 1).
   
      (4)  ΕΕ L 139 της 30.4.2004, σ. 321· όπως διορθώθηκε στην ΕΕ L 226 της 25.6.2004, σ. 128.
   
      (5)  ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11).
   
      (6)  ΕΕ L 312 της 11.11.2006, σ. 1.
   
      (7)  ΕΕ L 282 της 1.11.1975, σ. 104. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2916/95 της Επιτροπής (ΕΕ L 305 της 19.12.1995, σ. 49).
   
      (8)  ΕΕ L 318 της 20.12.1993, σ. 18. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2580/2000 (ΕΕ L 298 της 25.11.2000, σ. 5).
   
      (9)  Το όριο που ισχύει για τα συμπυκνωμένα ή αφυδατωμένα προϊόντα υπολογίζεται με βάση το ανασυσταθέν προϊόν που είναι έτοιμο για κατανάλωση.
   
      ΠΑΡΑΡΤΗΜΑ I
      Προϊόντα ακατάλληλα για ανθρώπινη κατανάλωση
      
                  Κωδικός ΣΟ
               
               
                  Περιγραφή εμπορευμάτων
               
            
                  ex 0101 10 10
                  ex 0101 90 19
               
               
                  Άλογα ιπποδρομιών
               
            
                  ex 0106
               
               
                  Άλλα (ζώα ζωντανά, εκτός από κατοικίδια κουνέλια και περιστέρια: όχι για ανθρώπινη διατροφή)
               
            
                  0301 10
               
               
                  Καλωπιστικά ψάρια ζωντανά
               
            
                  0408 11 20
                  0408 19 20
                  0408 91 20
                  0408 99 20
               
               
                  Αυγά χωρίς το τσόφλι τους και κρόκοι αυγών, ακατάλληλα για τη διατροφή των ανθρώπων (1)
                  
               
            
                  ex 0504 00 00
               
               
                  Έντερα, κύστεις και στομάχια ζώων, ολόκληρα ή σε τεμάχια, μη βρώσιμα, άλλα από εκείνα των ψαριών
               
            
                  0511 10 00
                  ex 0511 91 90
                  0511 99
               
               
                  Προϊόντα ζωικής προέλευσης, που δεν κατονομάζονται ή περιλαμβάνονται αλλού, εκτός από το βρώσιμο αίμα ζώων· ζώα των κεφαλαίων 1 ή 3, μη ζωντανά, ακατάλληλα για ανθρώπινη κατανάλωση
               
            
                  ex 0713
               
               
                  Όσπρια ξερά, χωρίς λοβό, έστω και ξεφλουδισμένα ή σπασμένα, που προορίζονται για σπορά
               
            
                  1001 90 10
               
               
                  Όλυρα (σπέλτα) που προορίζεται για σπορά (1)
                  
               
            
                  1005 10 11
                  1005 10 13
                  1005 10 15
                  1005 10 19
               
               
                  Υβρίδια καλαμποκιού για σπορά (1)
                  
               
            
                  1006 10 10
               
               
                  Ρύζι που προορίζεται για σπορά (1)
                  
               
            
                  1007 00 10
               
               
                  Υβρίδια σόργου που προορίζονται για σπορά (1)
                  
               
            
                  1201 00 10
                  1202 10 10
                  1204 00 10
                  1205 10 10
                  1206 00 10
                  1207 20 10
                  1207 40 10
                  1207 50 10
                  1207 91 10
                  1207 99 15
               
               
                  Σπόροι και καρποί ελαιώδεις, έστω και σπασμένοι, που προορίζονται για σπορά (1)
                  
               
            
                  1209
               
               
                  Σπέρματα, καρποί και σπόροι για σπορά
               
            
                  1501 00 11
               
               
                  Λίπος χοιρινό με την ονομασία «saindoux» και άλλα χοιρινά λίπη, που προορίζονται για βιομηχανικές χρήσεις, άλλες από την παρασκευή προϊόντων για την ανθρώπινη διατροφή (1)
                  
               
            
                  1502 00 10
               
               
                  Λίπη βοοειδών, προβατοειδών ή αιγοειδών, πλην εκείνων της κλάσης 1503, που προορίζονται για βιομηχανικές χρήσεις άλλες από την παρασκευή προϊόντων για την ανθρώπινη διατροφή (1)
                  
               
            
                  1503 00 11
               
               
                  Στεατίνη και ελαιοστεατίνη που προορίζονται για βιομηχανικές χρήσεις (1)
                  
               
            
                  1503 00 30
               
               
                  Στεατέλαιο που προορίζεται για βιομηχανικές χρήσεις άλλες από την παρασκευή προϊόντων για την ανθρώπινη διατροφή (1)
                  
               
            
                  1505 00
               
               
                  Εριολίπη και λιπαρές ουσίες που προέρχονται από αυτά, στα οποία περιλαμβάνεται και η λανολίνη
               
            
                  1507 10 10
                  1507 90 10
               
               
                  Σογιέλαιο και τα κλάσματά του, έστω και εξευγενισμένα, αλλά όχι χημικώς μετασχηματισμένα, που προορίζεται για τεχνικές ή βιομηχανικές χρήσεις, άλλες από την παρασκευή προϊόντων για την ανθρώπινη διατροφή (1)
                  
               
            
                  1508 10 10
                  1508 90 10
               
               
                  Αραχιδέλαιο και τα κλάσματά του, έστω και εξευγενισμένα αλλά όχι χημικώς μετασχηματισμένα, που προορίζεται για τεχνικές ή βιομηχανικές χρήσεις, άλλες από την παρασκευή προϊόντων για την ανθρώπινη διατροφή (1)
                  
               
            
                  1511 10 10
               
               
                  Ακατέργαστο φοινικέλαιο και τα κλάσματά του, έστω και μη εξευγενισμένα, αλλά όχι χημικώς μετασχηματισμένα, που προορίζεται για τεχνικές ή βιομηχανικές χρήσεις άλλες από την παρασκευή προϊόντων για την ανθρώπινη διατροφή (1)
                  
               
            
                  1511 90 91
                  1512 11 10
                  1512 19 10
                  1512 21 10
                  1512 29 10
                  1513 11 10
                  1513 19 30
                  1513 21 10
                  1513 29 30
                  1514 11 10
                  1514 19 10
                  1514 91 10
                  1514 99 10
                  1515 19 10
                  1515 21 10
                  1515 29 10
                  1515 50 11
                  1515 50 91
                  1515 90 21
                  1515 90 31
                  1515 90 40
                  1515 90 60
                  1516 20 95
               
               
                  Άλλα λάδια που προορίζονται για τεχνικές ή βιομηχανικές χρήσεις άλλες από την παρασκευή προϊόντων για την ανθρώπινη διατροφή (1)
                  
               
            
                  1515 30 10
               
               
                  Ρετσινόλαδο και τα κλάσματά του που προορίζεται για την παραγωγή αμινο-ενδεκανοϊκού οξέος για την κατασκευή είτε συνθετικών ινών είτε τεχνητών πλαστικών υλών (1)
                  
               
            
                  1515 90 11
               
               
                  Λάδι τουνγκ (abrasin)· λάδια από oleococca, oiticica· κερί myrica, κερί Ιαπωνίας· τα κλάσματά τους
               
            
                  1518 00 31
                  1518 00 39
               
               
                  Λάδια φυτικά σταθερά, ρευστά, απλώς αναμειγμένα, που προορίζονται για τεχνικές ή βιομηχανικές χρήσεις, άλλες από την παρασκευή προϊόντων για την ανθρώπινη διατροφή (1)
                  
               
            
                  2207 20 00
               
               
                  Αιθυλική αλκοόλη και αποστάγματα, μετουσιωμένα, οποιουδήποτε τίτλου
               
            
                  3824 10 00
               
               
                  Συνδετικά παρασκευάσματα για καλούπια ή πυρήνες χυτηρίου
               
            
                  4501
               
               
                  Φελλός φυσικός ακατέργαστος ή απλώς παρασκευασμένος. Απορρίμματα από φελλό. Φελλός σε θραύσματα, κόκκους ή σκόνη
               
            
                  5301 10 00
                  5301 21 00
                  5301 29 00
               
               
                  Λινάρι ακατέργαστο ή κατεργασμένο, αλλά όχι νηματοποιημένο
               
            
                  5302
               
               
                  Κάνναβι (Cannabis sativa L.) ακατέργαστο ή κατεργασμένο, αλλά όχι νηματοποιημένο. Στουπιά και απορρίμματα από κάνναβι (στα οποία περιλαμβάνονται και τα απορρίμματα από νήματα και τα ξεφτίδια)
               
            
                  ex Κεφάλαιο 6
               
               
                  Φυτά ζωντανά και προϊόντα της ανθοκομίας. Βολβοί, ρίζες και παρόμοια, άνθη και προϊόντα ανθοκομίας, εκτός από φυτά και ρίζες κιχωρίου της κλάσης 0601 20 10
               
            
         (1)  Η υπαγωγή στην κλάση αυτή εξαρτάται από τους όρους που καθορίζονται στις οικείες κοινοτικές διατάξεις.
   
   
      ΠΑΡΑΡΤΗΜΑ II
      Γάλα και γαλακτοκομικά προϊόντα για τα οποία ισχύει ανώτατο επιτρεπόμενο όριο 370 Bq/kg
      
                  Κωδικοί ΣΟ
               
               
                  0401
               
            
                  0402
               
            
                  0403 10 11 έως 39
               
            
                  0403 90 11 έως 69
               
            
                  0404
               
            
   
      ΠΑΡΑΡΤΗΜΑ ΙΙΙ
      Καταργούμενος κανονισμός με τις διαδοχικές τροποποιήσεις του
      
                  Κανονισμός (ΕΟΚ) αριθ. 737/90 του Συμβουλίου
                  (ΕΕ L 82 της 29.3.1990, σ. 1).
               
               
                   
               
            
                  Κανονισμός (ΕΚ) αριθ. 686/95 του Συμβουλίου
                  (ΕΕ L 71 της 31.3.1995, σ. 15).
               
               
                   
               
            
                  Κανονισμός (ΕΚ) αριθ. 616/2000 του Συμβουλίου
                  (ΕΕ L 75 της 24.3.2000, σ. 1).
               
               
                   
               
            
                  Κανονισμός (ΕΚ) αριθ. 806/2003 του Συμβουλίου
                  (ΕΕ L 122 της 16.5.2003, σ. 1).
               
               
                  Μόνον το σημείο 7 του παραρτήματος ΙΙΙ
               
            
   
      ΠΑΡΑΡΤΗΜΑ IV
      Πίνακας αντιστοιχίας
      
                  Κανονισμός (ΕΟΚ) αριθ. 737/90
               
               
                  Παρών κανονισμός
               
            
                  Άρθρο 1, εισαγωγική φράση
               
               
                  Άρθρο 1, εισαγωγική φράση
               
            
                  Άρθρο 1, πρώτη περίπτωση
               
               
                  Άρθρο 1, στοιχείο α)
               
            
                  Άρθρο 1, δεύτερη περίπτωση
               
               
                  Άρθρο 1, στοιχείο β)
               
            
                  Άρθρο 1, τρίτη περίπτωση
               
               
                  Άρθρο 1, στοιχείο γ)
               
            
                  Άρθρο 1, τέταρτη περίπτωση
               
               
                  Άρθρο 1, στοιχείο δ)
               
            
                  Άρθρο 1, πέμπτη περίπτωση
               
               
                  —
               
            
                  Άρθρο 2
               
               
                  Άρθρο 2, παράγραφος 1
               
            
                  Άρθρο 3, πρώτη εισαγωγική φράση
               
               
                  —
               
            
                  Άρθρο 3, δεύτερη εισαγωγική φράση
               
               
                  Άρθρο 2, παράγραφος 2, εισαγωγική φράση
               
            
                  Άρθρο 3, πρώτη και δεύτερη περίπτωση
               
               
                  Άρθρο 2, παράγραφος 2, στοιχεία α) και β)
               
            
                  Άρθρο 4, παράγραφος 1, πρώτη, δεύτερη και τρίτη πρόταση
               
               
                  Άρθρο 3, παράγραφος 1, πρώτο, δεύτερο και τρίτο εδάφιο
               
            
                  Άρθρο 4, παράγραφος 2, πρώτη και δεύτερη πρόταση
               
               
                  Άρθρο 3, παράγραφος 2, πρώτο και δεύτερο εδάφιο
               
            
                  Άρθρο 5, πρώτη και δεύτερη πρόταση
               
               
                  Άρθρο 3, παράγραφος 3, πρώτο και δεύτερο εδάφιο
               
            
                  Άρθρο 6
               
               
                  Άρθρο 4
               
            
                  Άρθρο 7, παράγραφοι 1 και 2
               
               
                  Άρθρο 5, παράγραφοι 1 και 2
               
            
                  Άρθρο 7, παράγραφος 3
               
               
                  —
               
            
                  —
               
               
                  Άρθρο 6
               
            
                  Άρθρο 8, πρώτο εδάφιο
               
               
                  Άρθρο 7, πρώτο εδάφιο
               
            
                  Άρθρο 8, δεύτερο εδάφιο, εισαγωγική φράση
               
               
                  Άρθρο 7, δεύτερο εδάφιο, εισαγωγική φράση
               
            
                  Άρθρο 8, δεύτερο εδάφιο, σημείο 1
               
               
                  Άρθρο 7, δεύτερο εδάφιο, στοιχείο α)
               
            
                  Άρθρο 8, δεύτερο εδάφιο, σημείο 2
               
               
                  Άρθρο 7, δεύτερο εδάφιο, στοιχείο β)
               
            
                  Παράρτημα Ι
               
               
                  Παράρτημα Ι
               
            
                  Παράρτημα ΙΙ
               
               
                  Παράρτημα ΙΙ
               
            
                  —
               
               
                  Παράρτημα ΙΙΙ
               
            
                  —
               
               
                  Παράρτημα ΙV